open-index/open-wikipedia-markdown huggingface dataset:
Disaster Movie

***Disaster Movie*** é un filme de comedia dirixido por Jason Friedberg e Aaron Seltzer. O filme estreouse o 29 de agosto de 2008 nos Estados Unidos. Está protagonizado por Carmen Electra, Kim Kardashian, Matt Lanter, Nicole Parker, Crista Flanagan, Vanessa Minnillo, Gary Johnson e Ike Barinholtz.

## Sinopse 
Will (Matt Lanter) ten un soño onde corre perigo nunha selva, nela atópase con Amy Winehouse que lle di que a fin do mundo será o 29 de agosto de 2008 (o día da estrea do filme) e a caveira de cristal debe permanecer en paz. Cando Will esperta, discute coa súa moza. Logo, na súa festa de aniversario, hai unha transmisión de emerxencia dicindo que uns cambios climáticos están a destruír a cidade e todos seguen calmos, pero cando din que unha tenda de iogur foi destruída todos desespéranse.

Will quere abandonar a cidade pero cando se decata de que a súa ex-moza Amy está atrapada decide regresar. El e os seus amigos vivirán un desastre de filme.

Despois de salvar á súa moza, decide poñer a caveira de cristal no seu altar e reúnese co seu pai "indiana". Ó final, Will e a súa moza casan e rematan o filme cantando unha canción.

## Notas 
## Véxase tamén 
### Ligazóns externas 
* Ficha no Filmaffinity 
* Ficha na IMDb
Boña, Roo, Noia

**Boña** é un lugar da parroquia de Roo no concello coruñés de Noia, na comarca de Noia. Segundo o padrón municipal (INE 2020) ten 23 habitantes (10 homes e 13 mulleres).

Este lugar dista da capital do concello 4,1 quilómetros.

## Lugares e parroquias 
### Lugares de Roo 
### Parroquias de Noia
Concello de Bacalar

**Bacalar** é o municipio mais novo de México ao sur do Estado de Quintana Roo creado no 2011, en México. Limita ao norte coas municipalidades mexicanas de José María Morelos e Felipe Carrillo Puerto, ao sur co Othón P. Blanco e ao oeste o Estado de Campeche, en particular co concello de Calakmul. A cabeceira municipal é Bacalar.

## Étimo do topónimo 
Bacalar identifícase coa palabra maia '''Bak'alja''* (cfr. maia actual *Bak*: cana; e o sufixo *-ja*: auga). O seu significado pode por tanto ser "*lugar de canas na auga*".

## Xeografía 
O municipio de Bacalar localízase no sur do estado de Quintana Roo e todo o seu territorio formaba parte con anterioridade á súa creación do concello de Othón P. Blanco. Conta cun litoral de 20,1 quilómetros de extensión no mar Caribe. De acordo ao decreto de creación, ten unha extensión territorial de 7.161,1 quilómetros cadrados que inclúen un sector de territorio en conflito co estado de Campeche. segregando o seu territorio do concello de Othón P. Blanco culminando un proceso que deuse iniciado no 2001.

### Alcaldes (Presidentes municipais) 
### Goberno provisional 
De acordo ao decreto, o goberno do concello correspóndelle provisionalmente ao *Consello Municipal* designado polo propio Congreso do Estado, entrando en funcións o 11 de abril de 2011 e concluíndoas o 29 de setembro de 2013. O consello está integrado por un Presidente Municipal, un Síndico e o cabido conformado por nove rexidores. O primeiro consistorio constitucional foi electo o primeiro domingo de xullo de 2013, entrando en funcións o 30 de setembro do mesmo ano, xunto co resto dos concellos do estado.

O 23 de marzo de 2011 o Congreso de Quintana Roo elixiu o *Consello Municipal'' de acordo ao parágrafo anterior, designando como presidente do mesmo a Francisco Flota Medrano, asumindo as súas funcións o devandito 11 de abril.

### Representación lexislativa 
Para a elección de Deputados locais ao Congreso de Quintana Roo, e de Deputados federais á Cámara de Deputados do Congreso da Unión, o municipio de Bacalar encóntrase integrado aos seguintes distritos electorais:

**Local**:
* III Distrito Electoral Local de Quintana Roo con cabeceira en Bacalar

**Federal**:
* II Distrito Electoral Federal de Quintana Roo con cabeceira en Chetumal.

## Notas
Vilardante

Como topónimo **Vilardante** pode referirse a:

;En Galiza
***Vilardante**, lugar da parroquia de Roo no concello de Noia.
***Vilardante**, lugar da parroquia de San Salvador de Padreiro no concello de Santa Comba.

## Véxase tamén
### Outros artigos
Centro organizador de microtúbulos

O **centro organizador de microtúbulos** ou **centro de organización microtubular** (abreviado como **COMT** ou coas siglas inglesas **MTOC**) é unha estrutura atopada nas células eucariotas da cal emerxen e na cal se nuclean os microtúbulos. Os COMT desempeñan dúas funcións principais: organizan os flaxelos e cilios eucarióticos e organizan o fuso acromático da mitose e a meiose, separando os cromosomas durante a división celular. O COMT é o lugar onde se realiza a nucleación dos microtúbulos e pode visualizarse nas células por medio da detección inmunohistoquímica da γ-tubulina. Nos animals os dous tipos de COMT máis importantes son o centrosoma, asociado coa formación do fuso acromático, e o corpo basal, asociado cos cilios e certas unións intercelulares en células epiteliais.

## Centrosoma 
A maioría das células animais interfásicas teñen un centrosoma, normalmente localizado preto do núcleo celular, e xeralmente moi asociado co aparato de Golgi. O centrosoma comunmente ten un par de centríolos. Os microtúbulos están ancorados polos seus extremos "menos" ao centrosoma, e dado que os microtúbulos se disocian preferentemente por ese extremo, esta ancoraxe ten un efecto estabilizante para eles, e os microtúbulos asociados ao COMT poden crecer moi rapidamente. A polaridade dos microtúbulos é importante no transporte unido a membranas, xa que as proteínas motoras cinesina e dineína adoitan moverse ao longo do microtúbulo nunha dirección preferente, ou ben na dirección do extremo "máis" ou ben na do extemo "menos", permitindo que as vesículas transportadas ao longo dos microtúbulos se dirixan ao retículo endoplasmático ou ao aparato de Golgi.

## Corpo basal 
Nas células epiteliais o centro organizador de microtúbulos tamén fixa e organiza os microtúbulos que van a constituír os cilios. Igual que sucedía nos centrosomas, estes centros organizadores de microtúbulos estabilizan e danlle unha dirección aos microtúbulos, neste caso para permitir o movemento unidireccional do propio cilio, en lugar de facilitar o movemento de vesículas ao longo dos microtúbulos.

## Corpo polar do fuso 
Nos lévedos e nalgunhas algas, o centro organizador de microtúbulos está inserido dentro da envoltura nuclear en forma do chamado corpo polar do fuso. Nestes organismos, a envoltura nuclear non se desfai durante a mitose e o corpo polar do fuso serve para conectar os microtúbulos citoplásmicos e os nucleares, que se presentan na súa mitose.

## COMT nas plantas 
As células das plantas carecen de centríolos ou de corpos polares do fuso. No seu lugar, a propia envoltura nuclear parece funcionar como o principal centro organizador de microtúbulos na nucleación dos microtúbulos e na organización do fuso durante a mitose da célula vexetal.

## Véxase tamén 
### Outros artigos 
* Fuso acromático
* áster

### Ligazóns externas 
*
Rugby Club Cornellà

O **Rugby Club Cornellà** é unha entidade deportiva da cidade catalá de Cornellà de Llobregat, fundada no ano 1931, e tradicionalmente adicada ó rugby. No seu palmarés ten un título de liga (no ano 1979), e 7 copas catalás (nos anos 1975, 1979, 1980, 1981, 1989, 1993 e 2001).

## Historia
O RC Cornellà foi fundado no ano 1931 por veciños de Sant Boi de Llobregat, cidade na que se fundou o primeiro club de rugby en España, a UE Santboiana, coa intención de que houbese outro equipo de rugby na outra beira do río Llobregat que separa ámbolos dous concellos.

Dende a creación da Liga Española de rugby en 1970, o RC Cornellà foi un dos equipos máis habituais na División de Honra ata mediados dos anos 80. Mesmo acadou o título de campión na tempada 1978/79, ano no cal houbo 4 campións ao non xogarse os *play offs* polo título entre os 4 mellores equipos. Dende a tempada 1985/86 competiu na Primeira División Nacional, acadando 2 ascensos ao primeiro nivel que duraron 1 e 2 anos. En 1996 o equipo ascendeu á División de Honra B, na que competiu 2 anos. Na tempada 1997/98 rematou 8º no seu grupo, co cal tiña que descender de novo á Primeira División Nacional, pero a directiva tomou a decisión de retirarse das competicións nacionais e adicarse tan só ás categorías rexionais catalás cunha estrutura cento por cento afeccionada.

Actualmente a sección de rugby do RC Cornellà milita na 2ª División Catalá, categoría na cal o equipo rematou en 3ª posición na tempada 2010/11.

Nos últimos anos o club tamén está a promover a práctica doutros deportes relacionados co "balón oval", creando seccións deportivas de Fútbol australiano e Rugby a 13.

## Palmarés
;Posicións do Rugby Club Cornellà nas competicións nacionais

*A División de Honra comezou a disputarse en 1970. A División de Honra B existe dende a tempada 1998-99. Anteriormente a Primeira Nacional era a 2ª División do rugby español. A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.
## Véxase tamén 
### Outros artigos 
* Liga Española de rugby
* Copa do Rei de Rugby
### Ligazóns externas 
* Páxina Oficial da Federación Española de Rugby 
* Páxina Oficial da Federación Catalá de Rugby 
* Páxina Oficial do RC Cornellà
The Imaginarium of Doctor Parnassus

***The Imaginarium of Doctor Parnassus*** é un filme de fantasía dirixido por Terry Gilliam que se estreou no 2009. Christopher Plummer, Tom Waits e Heath Ledger protagonizan o filme, pero a morte de Ledger, ocorrida durante a filmación, suspendeu temporalmente a produción. Johnny Depp, Jude Law e Colin Farrell completaron o papel, personificando transformacións do personaxe de Heath, Tony, a medida que viaxa por un mundo irreal.

## Sinopse 
No presente, o actor inmortal de mil anos de idade chamado Doctor Parnassus (Christopher Plummer) ten unha compaña teatral que lle ofrece á súa audiencia ir máis aló da realidade mediante un espello máxico. Os membros da compaña inclúen a un ilusionista experto, Anton (Andrew Garfield), e un anano, Percy (Verne Troyer); Parnassus conseguira a inmortalidade mediante un trato co Diaño (Tom Waits), quen chega a recoller o que lle pertence segundo o acordo, a filla do doutor (Lily Cole). A compaña, á cal se une un misterioso forasteiro chamado Tony (interpretado por Heath Ledger, Johnny Depp, Jude Law e Colin Farrell), embarca cara mundos paralelos para rescatar á rapaza.

## Personaxes 
* Heath Ledger como Tony, Johnny Depp, Colin Farrell e Jude Law interpretan as transformacións psicolóxicas do personaxe.
* Christopher Plummer como Doutor Parnassus
* Andrew Garfield como Anton
* Verne Troyer como Percy
* Lily Cole como Valentina
* Tom Waits como Mr. Nick
* Peter Stormare como o Presidente do Universo
* Maggie Steed como Louis Vuitton Woman
* Mark Benton como o Pai
* Simon Day como Tío Bob
* Paloma Faith como Sally
* Richard Riddell como Martin
* Montserrat Lombard como a amiga de Sally
* Bruce Crawford como Martin coa cara mudada

## Galardóns e nomeamentos 
* 2009: Oscar: 2 nomeamentos: mellor dirección artística e vestiario.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Ladrón de bicicletas

***Ladrón de bicicletas*** (en ) é un filme de 1948 dirixido por Vittorio De Sica. Obra mestra do neorrealismo italiano, e a máis coñecida da triloxía de De Sica, xunto a *Umberto D.* e *Milagre en Milán*.

Foi emitido en galego pola Televisión de Galicia o 17 de abril de 2022.

## Sinopse 
Na Roma da posguerra, un obreiro en paro consegue un sinxelo traballo pegando carteis a condición de que teña unha bicicleta, pero o problema é que a súa bicicleta empeñouna, polo que a súa primeira tarefa será recuperala.

Unha vez montado na súa bicicleta comeza a traballar, pero ocorre que non pasou sequera nin un día de traballo cando lle rouban a bicicleta e con ela o seu futuro. Dende ese intre e ata o final do filme a historia o protagonista xunto co seu fillo e algúns amigos, buscarán infrutuosamente recuperar a bicicleta roubada. A escena final amósanos ante o dilema moral no que o protagonista se ve obrigado a converterse el mesmo nun ladrón.

## Personaxes 
* Lamberto Maggiorani como Antonio Ricci.
* Enzo Staiola como Bruno Ricci, fillo de Antonio.
* Lianella Carell como Maria Ricci, muller de Antonio.
* Gino Saltamerenda como Baiocco, amigo de Antonio.
* Vittorio Antonucci como Ladrón de bicicletas.
* Giulio Chiari como Beggar.

## Galardóns e nomeamentos 
* 1949: Nomeada ó Oscar: Mellor guión. Premio Honorífico ó Mellor filme estranxeiro.
* 1949: Globo de Ouro: Mellor filme estranxeiro.
* 1949: BAFTA: Mellor filme.
* 1949: 6 premios do Sindicato Nacional de periodistas italianos, incluíndo, filme, director.
* 1949: 2 premios National Board of Review: Mellor filme, director.
* 1949: Círculo de Críticos de Nova York: Mellor filme estranxeiro.

## Notas 
## Véxase tamén 
### Outros artigos 
* Filmes de Italia propostos ó Óscar ó mellor filme internacional
### Ligazóns externas 
* Ficha na IMDb 
* Ficha en Filmaffinity 
* *Bicycle Thieves* en Criterion
Pablo Daniel Osvaldo

**Pablo Daniel Osvaldo**, nado en Buenos Aires o 12 de xaneiro de 1986, é un futbolista arxentino nacionalizado italiano. Xoga de dianteiro e o seu actual equipo é o AS Roma.

## Traxectoria 
Este dianteiro criado na Arxentina pero que alcanzou a súa madurez futbolística no fútbol italiano alcanzou notoriedade na última data da tempada pasada, xa que cun gol seu de chilena clasificou á Fiorentina para a Liga de Campións.

No seu país de orixe xogou nas divisións inferiores de Lanús e Banfield, ata chegar a Huracán, onde finalmente debutou na segunda división do fútbol da Arxentina.

Desde alí chegou ao Atalanta e posteriormente tivo un paso fugaz polo Lecce ata chegar á Fiorentina, totalizando 24 goles en 47 encontros entre todos eles en Italia.

Posteriormente, recalou no Bolonia FC ata que foi cedido ao RCD Espanyol en xaneiro de 2010.

Co RCD Espanyol tenia unha opción de compra próxima aos cinco millóns de euros, que podía executar antes do 30 de xuño de 2010 no caso de que o rendemento do dianteiro fose satisfactorio nos meses de competición que restaban. Ao non conseguir facer a fichaxe o Espanyol, este conseguiu a súa cesión por outra tempada. Con todo, o día 31 de agosto de 2010 o RCD Espanyol fixo efectivo o pago dos 5 millóns para facerse en propiedade do xogador, asinando un contrato por 5 anos.

## Palmarés 
### Torneos oficiais 
### Outros campionatos oficiais 
### Torneos amigables 
## Notas 
## Véxase tamén 
### Ligazóns externas 
* Ficha de Osvaldo no web do Espanyol
Juan Carlos Aduviri

**Juan Carlos Aduviri Lima**, nado en 1976 en El Alto (Bolivia), é un actor cinematográfico e mestre boliviano. Aduviri saltou á fama ó conseguir o papel principal en *También la lluvia*, filme de Icíar Bollaín rodado en Bolivia. Coa súa actuación acadou un nomeamento ó Premio Goya como mellor actor revelación polo seu papel no filme. Tamén apareceu no filme español *Oro* de 2017, ambientado na colonización das Américas.

## Traxectoria 
É o sexto de sete irmáns no seo dunha familia aimará, estudou secundaria na cidade de El Alto. Ademais, realizou estudos de cinematografía na Escola Municipal de Artes de El Alto, onde é mestre. Foi galardoado como mellor actor no Festival de Cine Les Arcs de Francia.

## Notas 
## Véxase tamén 
### Ligazóns externas 
*Ficha na IMDb 
*Ficha na IMDb
Friosende, Viladavil, Arzúa

**Friosende** é un lugar da parroquia de Viladavil no concello coruñés de Arzúa, na comarca homónima. Tiña 10 habitantes no ano 2010 segundo datos do INE, dos cales 5 eran homes e 5 eran mulleres.

## Lugares e parroquias 
### Lugares de Viladavil 
### Parroquias da Arzúa 
## Notas
Aquelcabo, Vilantime, Arzúa

**Aquelcabo** é un lugar da parroquia de Vilantime no concello coruñés de Arzúa, na comarca homónima. Segundo o INE, en 2010 tiña 7 habitantes (3 homes e 4 mulleres).

## Lugares e parroquias 
### Lugares de Vilantime 
### Parroquias de Arzúa 
## Notas
Circuito Galego de Sevens 2011

O **Circuíto Galego de Sevens 2011** foi a primeira edición dunha nova competición de rugby en Galicia, na modalidade de rugby a 7, na que competiron entre si os distintos clubs galegos. O campionato naceu por iniciativa dos clubs en resposta á necesidade de manter unha actividade deportiva nos equipos que pola razón que sexa remataron en marzo a súa participación nas competicións ligueiras.
## Formato 
Os equipos inscritos para participar foron: Vigo RC, CRAT, Ingleses, Zalaeta, Ourense, Gallaecius, Mareantes e Ferrol.

Nesta edición do Circuíto Galego de Sevens estas foron as datas:
* 14 de maio: Campo de Fontecarmoa (Vilagarcía de Arousa). Organizador: Ingleses.
* 21 de maio: Campo de Monte Porreiro (Pontevedra). Organizador: Mareantes.
* 28 de maio: Campo de Acea da Ama (Culleredo). Organizador: CRAT.
* 4 de xuño: Campo do CUVI (Vigo). Organizador: Vigo RC.
* 11 ou 18 de xuño: Campus de Ourense. Organizador: Ourense.
* 11 ou 18 de xuño: Campo de Suevos (Arteixo). Organizador: Zalaeta.

## Clasificación Final 
## Véxase tamén 
;Outros artigos
* Liga Galega de Rugby
* Copa Xunta de Rugby
;Ligazóns externas
* https://web.archive.org/web/20130721171820/http://www.galicia7s.com/(https://web.archive.org/web/20130721171820/http://www.galicia7s.com/) Web oficial do Circuíto Galego de Sevens.
Capela dos Ossos

A **Capela dos Ossos** (en galego: *capela dos Ósos*) é un coñecido monumento de Évora, en Portugal. Está situada na Igrexa de São Francisco. Foi construída no século XVII por iniciativa de tres monxes que, dentro do espírito da contra-reforma relixiosa do Concilio de Trento, pretendían transmitir a mensaxe da transitoriedade da vida, tal como se deprende do célebre aviso á entrada: "Nós ossos que aqui estamos pelos vossos esperamos". A capela foi construída no local do primitivo dormitorio fradesco e está formada por 3 naves de 18,70 m de longo e 11 m de ancho, e a luz entra por tres pequenas fiestras do lado esquerdo.
As súas paredes e os oito piares están decorados con ósos e caveiras unidos por cemento pardo. As bóvedas son de ladrillo recuberto con xeso branco e pintadas con motivos alegóricos á morte. É un monumento dunha arquitectura penitencial de arcos ornamentados con filas de caveiras, cornixas e naves brancas. Calculouse arredor de 5000 caveiras, provenientes dos cemiterios, situados en igrexas e conventos da cidade que foron usadas no templo.

A capela está adicada ao Senhor dos Passos, imaxe coñecida na cidade de Évora como o Senhor Jesus da Casa dos Ossos, que impresiona pola expresividade coa que representa o sufrimento de Cristo, na súa camiñada coa cruz até ao calvario.

## Poemas dentro da capela
### Poema sobre as caveiras
miniatura|Columna de caveiras
As caveiras descarnadas
São a minha companhia,
Trago-as de noite e de dia
Na memória retratadas
Muitas foram respeitadas
No mundo por seus talentos,
E outros vãos ornamentos,
Que serviram à vaidade,
E talvez...na eternidade
Sejam causa de seus tormentos.

### Poema sobre a existencia
miniatura|A imaxe dos esqueletos pretende lembrar a transitoriedade da vida
Aonde vais, caminhante, acelerado?
Pára...não prossigas mais avante;
Negócio, não tens mais importante,
Do que este, à tua vista apresentado.

Recorda quantos desta vida tem passado,
Reflecte em que terás fim semelhante,
Que para meditar causa é bastante
Terem todos mais nisto parado.

Pondera, que influído d'essa sorte,
Entre negociações do mundo tantas,
Tão pouco consideras na morte;

Porém, se os olhos aqui levantas,
Pára...porque em negócio deste porte,
Quanto mais tu parares, mais adiantas.

Este soneto é atribuído ao Padre António da Ascensão Teles, párroco da freguesía de São Pedro (Évora) (na igrexa de São Francisco) entre 1845 e 1848.

## Imaxes

Ficheiro:Capela dos ossos entrada.jpg|Entrada da capela
Ficheiro:Capela dos ossos inscricao.jpg|Capela dos ossos inscrición: "Nós ossos que aqui estamos pelos vossos esperamos."
Ficheiro:Evora04.jpg|Imaxe do Senhor Jesus da Capela dos Ossos
Franklyn

***Franklyn*** é un filme franco-británico escrito e dirixido por Gerald McMorrow que se estreou no 2008.

## Sinopse 
Jonathan Preest é un detective que agocha a súa faciana tras unha máscara. É un home escéptico que odia "O Ministerio", unha institución relixiosa e enigmática que goberna Meanwhile City e que, durante séculos, encargouse de proporcionar crenzas á poboación. Preest planea unha vinganza contra O Ministerio, pero, ademais, trata de castigar ós asasinos dunha rapaza que el intentou protexer. É o único ateo de Meanwhile City, e intentará evitar que as seitas capten máis adeptos.

## Personaxes 
* Ryan Phillippe como Jonathan Preest
* Eva Green como Emilia / Sally
* Sam Riley como Milo
* Bernard Hill como Peter Esser
* James Faulkner como Pastor Bone
* Art Malik como Tarrant
* Susannah York como Margaret
* Richard Coyle como Dan
* Kika Markham como Naomi
* Stephen Walters como Wormsnakes / Wasnik

## Véxase tamén 
### Ligazóns externas 
* Ficha na IMDb 
* Ficha en Filmaffinity
Daniel Aquino Pintos

**Daniel Aquino Pintos**, nado en Murcia o 27 de xullo de 1990 é un futbolista español. Xoga de dianteiro e o seu equipo actual é o Racing de Santander.

## Traxectoria 
Aquino pertenceu ás categorías inferiores do Real Murcia durante 8 anos, iniciándose no fútbol profesional á idade de 16, debutando en Segunda División na tempada 2006–07, nun partido que enfrontou ao Murcia co CD Tenerife (1–4), logrando anotar un gol nos últimos 20 minutos. No verán de 2007 interesáronse por el equipos como FC Barcelona, Atlético de Madrid, Real Madrid, Liverpool FC, Manchester United, Arsenal FC, Ciudad de Murcia e Chelsea FC, mais finalmente acabou permanecendo no conxunto grana.

Na tempada 2007–08 Lucas Alcaraz, que nese momento era adestrador do Murcia, non contou con el para o primeiro equipo até o 20 de xaneiro de 2008, que o fixo debutar en Primeira División nun partido que enfrontou ao Real Zaragoza co Murcia (3–1). Coa chegada ao equipo de Javier Clemente, fíxose un oco no once *pimentonero* converténdose nun xogador indiscutible. O 4 de maio de 2008 anota o seu primeiro gol en Primeira División en Santander, nun partido no que o Murcia certificou o seu descenso a Segunda División, tras a derrota fronte ao Racing de Santander (3–2) despois de ir gañando por unha cómoda vantaxe (0–2).

### Selección nacional 
Aquino pasou por tódalas categorías inferiores da selección española. En 2007 gañou coa Selección sub-16 a Eurocopa sub-16 e coa Selección sub-17, ese mesmo ano, quedou subcampión do Mundial de fútbol sub-17 compartindo vestiario con xogadores do talle de Bojan Krkić, Ignacio Camacho, Juan Mata, Fran Mérida ou Pichu Atienza, entre outros.

## Persoal 
É fillo do exfutbolista arxentino Daniel Toribio Aquino, tamén coñecido como *o touro* Aquino.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en futbolme.com
Plesiadapiformes

Os **Plesiadapiformes** unha orde de mamíferos extinguidos, parte da superordem Primatomorpha do clado Euarchonta. Tamén chamados de Proprimates ou **Paeneprimates**, este grupo de euarcontes primitivos foi inicialmente concibido cunha subordem dos Primatas, mais debido á súa posición taxonômica aínda non moi clara, o status definitivo deste grupo aínda está aínda a ser estabelecido. Aquí seguen mantidos como unha orde independente, formando un trío cos Dermópteros e Primates, grupos coas cales variadamente teñen sido incorporados.

## Subordes 
* Micromomyidae
* Paromomyidae
* Picromomyidae
* Palaechthonidae
* Microsyopidae
* Chronolestidae
* Plesiadapidae
* Carpolestidae

## Véxase tamén 
### Ligazóns externas 
*Mikko's Phylogeny Archive
Pardon Me

"**Pardon Me**" é unha canción da banda estadounidense de rock alternativo Incubus, editada como primeiro sinxelo do seu terceiro álbum, *Make Yourself*, o 22 de febreiro do 2000. Foi o primeiro tema de Incubus en ser emitido un tempo considerable pola radio, e acadou o número 3 na lista da *Billboard* *Modern Rock Tracks* e o 7 na *Mainstream Rock Tracks*.

## Listaxe de cancións 
;Sinxelo estadounidense
# "Pardon Me" (Álbum Version)
# "Crowded Elevator"
# "Pardon Me" (Acoustic)
# "Drive" (Acoustic)

;Sinxelo promocional estadounidense
# "Pardon Me" (Acoustic)
High and Dry

"**High and Dry**" é unha canción da banda inglesa de rock alternativo Radiohead, e foi o primeiro sinxelo do seu segundo álbum, *The Bends*, editado no Reino Unido o 5 de marzo de 1995. Foi un dobre cara-a xunto co tema que abría o álbum, "Planet Telex". "High and Dry" acadou o número 17 das listas despois do seu lanzamento.

"High and Dry" foi gravado durante as sesións de *Pablo Honey* pero foi descartada pola banda, que pensou que soaba como unha canción de Rod Stewart. Porén, durante as sesións de *The Bends* foi redescuberta e remasterizada, xa que se considerou que funcionaba bastante en co resto do contido do álbum. A versión que aparece no disco é a demo orixinal, que nunca foi regravada.

A canción é considerada un dos *hits* pop máis accesibles de Radiohead, e foi unha das preferidas ao vivo, a pesar de que non a interpretaron durante unha década. Nunha entrevista do ano 2007 con Pitchfork Media, Thom Yorke afirmou que non lle gustaba a canción, dicindo "Non é mala... é moi mala". Tamén afirmou que foi premido para incluíla no álbum.

## Listaxe de cancións 
### CD1 
# "High and Dry" - 4:17
# "Planet Telex" - 4:18
# "Maquiladora" - 3:27
# "Planet Telex (Hexidecimal Mix)" - 6:44

### CD2 
# "Planet Telex" - 4:18
# "High and Dry" - 4:17
# "Killer Cars" - 3:02
# "Planet Telex (L.F.O. JD Mix)" - 4:40

### Vinilo de 12" 
# "Planet Telex (Hexidecimal Mix)" - 6:44
# "Planet Telex (L.F.O. JD Mix)" - 4:40
# "Planet Telex (Hexidecimal Dub)" - 7:32
# "High and Dry" - 4:17

### Estados Unidos 
# "High and Dry" - 4:16
# "India Rubber" - 3:26
# "Maquiladora" - 3:26
# "How Can You Be Sure" - 4:21
# "Just" (live at the forum) - 3:47

## Notas
Toys, Toys, Toys, Choke, Toys, Toys, Toys

"**Toys, Toys, Toys, Choke, Toys, Toys, Toys**" é unha canción da banda escocesa de rock alternativo Biffy Clyro, editada como sinxelo do seu segundo álbum, *The Vertigo of Bliss*, o 15 de xullo do 2002. Apareceu como dobre cara-a con "Joy.Discovery.Invention", e foi lanzado en CD e vinilo de 7". A cara-b do vinilo, "All The Way Down (Chapter 2)", apareceu orixinalmente no sinxelo independente de estrea do grupo, "iname", en 1999.

## Listaxe de cancións 
***CD**
# "Joy.Discovery.Invention" – 3:38
# "Toys, Toys, Toys, Choke, Toys, Toys, Toys" – 5:28
# "The Houses of Roofs" – 5:12

***7"**
# "Toys, Toys, Toys, Choke, Toys, Toys, Toys" (Edit) – 4:08
# "Joy.Discovery.Invention" – 3:38
# "All The Way Down: Chapter 2" – 3:16
Progresistas por Silleda

**Progresistas por Silleda** é un partido político silledense que se presenta dende o ano 2003 ás eleccións municipais do citado concello da comarca do Deza.

## Traxectoria 
Esta formación, escindida da Candidatura Independente por Silleda, concorreu por primeira vez nas eleccións municipais do 2003 con José Manuel Fidalgo Pereiras como candidato á alcaldía, sen obter representación. Fidalgo repetiu como cabeza de lista nas eleccións municipais do 2007, nas que tampouco acadaron ningunha acta. De cara ás municipais do 2011, presentouse como candidato á alcaldía o presidente do partido Aurelio Fernández Villaverde, sen obter ningún concelleiro por terceira vez. Nos comicios de 2015, a formación non concorreu e apoiou a lista do PSOE local, que acabaría obtendo maioría absoluta con Fernández Villaverde como primeiro suplente.

## Resultados 
## Notas 
## Véxase tamén 
### Outros artigos 
* Eleccións municipais en Silleda
Creep (sinxelo)

"**Creep**" é unha canción da banda estadounidense de rock alternativo Stone Temple Pilots, editada como sinxelo do seu álbum de estrea, *Core*, en novembro de 1993. A canción tamén aparece no álbum recompilatorio de grande éxitos *Thank You*.

Existen dous vídeos rodados para "Creep", o primeiro realizado polo director Gus Van Sant pero que foi deixado de lado debido ás súas referencias sexuais e ás drogas.

## Listaxe de cancións 
# "Creep"
# "Crackerman"
# "Where the River Goes"

;Versión alemá
# "Creep"
# "Dead and Bloated"
# "Piece of Pie"
Glioxisoma

Os **glioxisomas** son orgánulos con forma vesicular que se encontran nas células eucariotas das plantas, especialmente nos tecidos de almacenaxe de lípidos das sementes, e tamén nos fungos filamentosos. Poden considerarse como peroxisomas especializados, con algúns encimas especiais no seu interior, que converten os lípidos en carbohidratos durante a xerminación das sementes. A plántula en crecemento utiliza estes azucres obtidos así ata que madura o suficiente para producilos por fotosíntese.

Nesta conversión de lípidos en azucres, primeiramente os ácidos graxos hidrolízanse a acetil-CoA utilizando os encimas glioxisómicos (e de todos os peroxisomas) da β-oxidación. Despois intervirán outros encimas, entre eles dous encimas clave especiais contidos no glioxisoma, a isocitrato liase e a malato sintase, que forman parte do ciclo do glioxilato, específico do glioxisoma, no que se orixinan produtos intermedios (como o succinato), que despois serán convertidos en azucres fóra do orgánulo por medio da gliconeoxénese.

## Notas
*Sengbusch, Peter V. (2003) *Botany online: Peroxysomes and Glyoxysomes* https://web.archive.org/web/20060106001815/http://www.biologie.uni-hamburg.de/b-online/e23/23c.htm
*UniProt Knowledgebase keyword: Glyoxysome http://www.expasy.org/cgi-bin/get-entries?KW=Glyoxysome

## Véxase tamén
### Outros artigos
* Peroxisoma
* Ciclo do glioxilato
* Glioxilato

### Ligazóns externas
* National Library of Medicine - Medical Subject Headings
Chemical World

"**Chemical World**" é unha canción da banda inglesa de rock alternativo Blur, editada como segundo sinxelo do seu segundo álbum *Modern Life Is Rubbish* o 28 de xuño de 1993. Igualou á anterior edición, "For Tomorrow", acadando o posto 28 nas listas británicas de sinxelos. Nos Estados Unidos o tema acadou o número 27 na lista *Modern Rock Tracks*, converténdose no único sinxelo de *Modern Life Is Rubbish* en entrar. O tema foi encargado ao selo estadounidense de Blur, para incrementar o atractivo do álbum nese mercado. A versión de SBK é a demo do álbum, que tamén foi chamada "reworked" no sinxelo.

## Listaxe de cancións 
;7"
#"Chemical World" (editado)
#"Maggie May"

;CD1 (pistas en directo do Festival de Glastonbury de 1992)
#"Chemical World" (Reworked) (uncredited on sleeve that it is the reworked version)
#"Never Clever" (en directo)
#"Pressure On Julian" (en directo)
#"Come Together" (en directo)

;CD2
#"Chemical World"
#"Young & Lovely"
#"Es Schmecht"
#"My Ark"

;12"
#"Chemical World"
#"Es Schmecht"
#"Young & Lovely"
#"My Ark"
A divina comedia

***A divina comedia***, tamén coñecida como ***Comedia*** ou ***Divina comedia*** (en italiano *Commedia* /{komˈmɛdja/ ou *Divina commedia* /diˈvina komˈmɛdja/) é un poema de Dante Alighieri escrito en lingua vernácula, o dialecto toscano de Florencia, entre 1308 e a súa morte en 1321. O adxectivo *Divina*, atribuído a Boccaccio, atópase soamente a partir da edición impresa en 1555 por Ludovico Dolce. A *Commedia* é a obra de Dante máis coñecida e unha importante testemuña da civilización medieval. Coñecida e estudada en todo o mundo, considérase unha das obras mestras da literatura do mundo de tódolos tempos.

Foi traducida ao galego por Darío Xohán Cabana, publicada en 1990 polo Servizo Central de Publicacións da Consellaría da Presidencia e Administración Pública, e galardoada un ano máis tarde coa Medalla de Ouro de Florencia. Con todo, volvería ser retraducida polo mesmo tradutor e publicada de novo por Edicións da Curuxa en 2014.

## Composición 
*A divina comedia* está dividida en tres cánticos compostos por trinta e tres cantos cada un.

Os tres cánticos chamados *cantiche* (plural en italiano de *cantica*) son: *Inferno* (Inferno), *Purgatorio* (Purgatorio) e *Paradiso* (Paraíso); O *Inferno* contén un canto adicional de apertura. O poeta narra unha viaxe a través dos tres reinos supraterreais que o levan á visión da Trindade. A súa representación imaxinaria e alegórica do inframundo cristián é un dos cumios da visión do mundo medieval desenvolvido pola Igrexa católica.miniatura|*Comencia la Comedia*, 1472|centro

## Notas 
## Véxase tamén 
### Bibliografía 
* 
* 
* 

### Outros artigos 
* Dante Alighieri
* Literatura medieval
* Lingua italiana

### Ligazóns externas 
*  Texto e comentarios en inglés da Divina Comedia. 
*  Unha páxina sobre simboloxía e estrutura da *Divina Comedia*.
Futurama: The Beast with a Billion Backs

***Futurama: The Beast with a Billion Backs*** é un filme de animación baseado na serie de televisión *Futurama* que se estreou no 2008.

## Sinopse 
Segundo filme de *Futurama*: A tripulación de Planet Express debe facer fronte a unha xigantesca fenda da espazo cósmico que revela a entrada a outro universo. Pero que haberá máis aló? Terror?, Amor? Ambas cousas, xa que conten un repulsivo monstro do tamaño dun planeta e con intencións románticas! Nada menos que o destino da humanidade e a "robotidade" está en xogo cando a tripulación do Planet Express se enfronta á besta cun millóns de costas.

## Personaxes 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Futurama: Bender's Game

'''''Futurama: Bender's Game'''* é un filme de animación baseado na serie de televisión *Futurama'' que se estreou no 2008.

## Sinopse 
Debido ó aumento do prezo dos combustibles, a tripulación do Planet Express embárcase nunha misión perigosa: infiltrarse na única mina de materia escura, a orixe do combustible de tódalas naves espaciais. Pero o que descobren é un lugar moito máis especial... un mundo medieval onde dragóns, maxia e cabaleiros bébedos rodean e fíxanse en Bender sospeitosamente.

## Personaxes 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Futurama: Into the Wild Green Yonder

***Futurama: Into the Wild Green Yonder*** é un filme de animación baseado na serie de televisión *Futurama* e que se estreou no 2009.

## Sinopse 
Nesta nova aventura de Futurama, a humanidade está a punto de ver unha nova e marabillosa Era Verde. Pero as antigas forzas da escuridade, tres anos máis vellas que o tempo mesmo, volveron para sementalo caos e a destrución. E o que é aínda máis impactante: Bender namórase dunha muller-bot casada que é a esposa de Don-Bot e Leela foxe da lei.

## Personaxes 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Would?

"**Would?**" é un sinxelo da banda estadounidense de grunge Alice in Chains. A canción apareceu orixinalmente na banda sonora da película de 1992 *Singles*, na cal Alice in Chains realizou varios cameos, e posteriormente o tema apareceu no seu álbum *Dirt*, tamén editado en 1992. A canción foi incluída nos álbums recompilatorios *Nothing Safe: Best of the Box* (1999), *Music Bank* (1999), *Greatest Hits* (2001) e *The Essential Alice in Chains* (2006).

## Listaxe de cancións 
# “Would?” – 3:27
# “Man in the Box” – 4:46
# “Brother” – 4:27
# “Right Turn” – 3:17
Nova Creu Alta

A **Nova Creu Alta** é un estadio de fútbol, situado na cidade catalá de Sabadell, na provincia de Barcelona. O seu equipo titular é o Centre d'Esports Sabadell, que milita actualmente en Segunda División.

Foi inaugurado o 20 de agosto de 1967 e actualmente ten unha capacidade para 20.000 espectadores e unhas dimensións de 103x69 metros.

Viviu a historia máis recente da entidade arlequinada, desde o seu paso por Primeira División e pola competición europea da Copa de Feiras ata dúas tempadas en Terceira. Ademais o estadio foi sede dos Xogos Olímpicos de Barcelona 1992.

## Partidos dos Xogos Olímpicos de 1992 
*  Exipto -  Catar 0-1
*  Colombia -  Catar 1-1
*  Suecia -  Marrocos 4-0
*  Ghana -  Australia 3-1
*  México -  Ghana 1-1

## Véxase tamén 
### Outros artigos 
* Centre d'Esports Sabadell

### Ligazóns externas 
* Sitio web do Sabadell
Trevor Booker

**Trevor Fitzgerald Booker**, nado o 25 de novembro de 1987 en Newberry, Carolina do Norte, é un ex xogador de baloncesto profesional estadounidense. Antes de xogar na NBA, era o ala-pivote titular na Universidade de Clemson. É o curmán de Jordan Hill, ala-pivote dos Los Angeles Lakers.

## Instituto 
Booker foi á Union High School en Union, Carolina do Sur. No seu ano sénior (2005-06), foi nomeado Xogador do Ano en Carolina do Sur tras facer 21.9 puntos, 16.4 rebotes e 3.5 asistencias por partido. Booker deixou Union coma o líder en rebotes e en tiros taponados. Foi adestrado por Joe Pitt.

## Estatísticas na universidade 
## Traxectoria profesional 
Foi seleccionado na 23ª posición do draft da NBA de 2010 polos Minnesota Timberwolves, e na mesma noite do draft foi traspasado aos Washington Wizards. Na súa primeira tempada na liga, xogou 65 encontros, nos que xogou 16.4 minutos por partido, anotou 5.3 puntos e capturou 3.9 rebotes.

O 21 de xullo de 2014, Booker asinou cos Utah Jazz un contrato de dous anos e 10 millóns de dólares.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com  
* Biografía na web dos Tigers  
* Estadísticas en Clemson
Acrosoma

O **acrosoma** é un orgánulo que se encontra na parte anterior da cabeza dos espermatozoides de moitos animais. Ten forma de carapucha e deriva do aparato de Golgi. Nos mamíferos euterios o acrosoma contén encimas dixestivos, entre os que se inclúen a hialuronidase e a acrosina. Estes encimas rompen a capa de células que rodea o óvulo e a membrana externa que o protexe, chamada zona pelúcida, permitindo que o núcleo haploide do espermatozoide penetre na célula e poida unirse ao núcleo haploide do óvulo. Xeralmente colaboran no proceso de acceso e perforación da zona pelúcida varios espermatozoides á vez.

A liberación do contido do acrosoma ou reacción acrosómica pode estimularse in vitro por substancias que un espermatozoide pode atopar de forma natural, tales como proxesterona ou fluído folicular, e tamén polo máis habitualmente usado ionóforo de calcio A23187. Isto faise comunmente cando se quere facer un control positivo para valorar a reacción acrosómica dunha mostra de esperma por citometría de fluxo  ou por microscopía de fluorescencia. Previamente hai que tinguir cunha lectina fluoresceinada como a FITC-PNA, FITC-PSA, FITC-ConA, ou un anticorpo fluoresceinado como o FITC-CD46. 
miniatura|centro|550px|Esquema dun espermatozoide humano
O acrosoma fórmase durante o proceso da espermatoxénese, a partir da fusión de vesículas procedentes do aparato de Golgi, orgánulo onde se encontran os encimas acrosómicos. Nas primeiras fases da espermioxénese, o acrosoma preséntase en forma de vesícula acrosomal ou proacrosomal. Tras a condensación do núcleo celular, a vesícula diríxese ao extremo apical da cabeza do espermatozoide en formación e presenta forma piramidal. O acrosoma está limitado pola membrana acrosomal externa (pegada á membrana celular) e pola membrana acrosomal interna (pegada á membrana nuclear).

Nos casos de globozooespermia (espermatozoides con cabezas redondas) o aparato de Golgi non se transforma en *acrosoma*, o que é causa de infertilidade masculina.

## Notas
San Paio, Roo, Noia

**San Paio** é un lugar da parroquia de Roo no concello coruñés de Noia, na comarca de Noia. Segundo o padrón municipal (INE 2020) ten 19 habitantes (6 homes e 13 mulleres).

Este lugar dista da capital do concello 4 quilómetros.

## Lugares e parroquias 
### Lugares de Roo 
### Parroquias de Noia
Hamady N'Diaye

'''Hamady Barro N'Diaye''', nado o 12 de xaneiro de 1987 en Dakar, Senegal, é un xogador senegalés de baloncesto profesional que xoga no Élan Béarnais da LNB Pro A.

## Traxectoria profesional 
Antes de ser elixido do draft da NBA de 2010, N'Diaye era o pivote titular para os Scarlet Knights da Universidade de Rutgers. Hamady creceu no Senegal e foi aos Estados Unidos para ir ao instituto a Stoneridge Preparatory School en Simi Valley, California.

Na tempada 2009-10, N'Diaye conseguiu 145 tapóns e fixo 4.5 tapóns por partido (a terceira marca máis alta do país). O 9 de marzo de 2010, durante a derrota por 69-68 contra Cincinnati no Big East Tournament, N'Diaye rematou a tempada con 358 tapóns na súa carreira, e 145 na tempada. N'Diaye foi galardoado co premio ao xogador defensivo do ano.

O 24 de xuño de 2010, N'Diaye foi escollido na 56ª posición do draft da NBA polos Minnesota Timberwolves. Os seus dereitos foron traspasados aos Washington Wizards. O 6 de xaneiro de 2011, N'Diaye foi asignado aos Dakota Wizards na NBA D-League. Foi chamado por Washington o 4 de febreiro de 2011. O 1 de xaneiro de 2012, foi asignado aos Iowa Energy da D-League. Foi cortado polos Wizards o 7 de febreiro de 2012. O 27 de febreiro de 2012, asinou cos Maine Red Claws da D-League.

Antes do comezo da tempada 2012-13, uniuse ós Sacramento Kings.

## Notas 
## Véxase tamén 
### Ligazóns externas 
* Perfil en Eurobasket.com
CAU Madrid

O **CAU Madrid** é unha entidade deportiva de Madrid adicada ó rugby, que foi fundada no ano 1961.

## Historia 
O club foi fundado no Nadal do ano 1961 por estudantes do Colexio Alamán de Madrid, co nome de *Club Atlético Universitario*. Nos primeiros anos da entidade, o equipo militou nas categorías rexionais de Madrid, medrando pouco a pouco. A finais dos anos 60 acada os seus primeiros títulos, en categorías inferiores e rexionais. Cando se crea a Liga Española de rugby en 1970, o CAU Madrid foi un dos equipos integrantes no torneo, acadando a 4ª posición final. Na tempada seguinte, a 1970/71, o equipo sofre o primeiro descenso de categoría da súa existencia, ó rematar 8º no campionato de liga. Non obstante, a ausencia do CAU Madrid na máxima categoría so durou un ano.

O Sindicato Español Universitario (SEU) que apoiaba á entidade desapareceu en 1971, e o CAU trocou o seu nome polo de *Club Atlético Uros* para manter as súas siglas. A partir da tempada 1972/73 o equipo viviu a época de maior éxito deportivo. En 1977 o CAU Madrid acada o subcampionato de liga e a súa primeira Copa do Rei. En 1978 repite éxito na Copa, e nos anos 1979 e 1980 acada o campionato nacional de Liga.

Despois dunha mala actuación na tempada 1981/82, o equipo descende a Primeira División Nacional, que por aquel entón era o segundo nivel competitivo no rugby español. En 1983 ascende ó primeiro intento, pero tan só bota 3 anos na División de Honra. Tralo descenso na tempada 1985/86 a Primeira Nacional, o CAU Madrid non volveu nunca á máxima categoría do rugby en España.

Dende mediados dos 80 ata o ano 2002 o CAU Madrid se mantivo a maioría dos anos en Primeira Nacional, con algún descenso a categorías rexionais, pero non acadou o desexado ascenso a División de Honra, nin tan siquiera á acabada de crear División de Honra B. Así pois, en 2002 a directiva da entidade tomou a decisión de deixar a loita, centrarse tan só nas seccións de veteranos e competir en categorías de afeccionados.

Recentemente, o CAU Madrid xuntou as súas forzas coas dun novo proxecto chamado *Club de Rugby Universitario Metropolitano*, nado en 2002. A fusión levouse a cabo na tempada 2008/09, e a entidade resultante chámase CAU Metropolitano Rugby Club. O equipo competía na Primeira División Madrileña. Na tempada 2010/11 rematou no primeiro posto na Liga Madrileña e acadou o ascenso a categorías nacionais. Tan só dous anos despois acadou un novo ascenso, de xeito que na actualidade compite no segundo nivel do rugby español.
;Posicións do CAU Madrid en competicións nacionais dende o ano da súa fundación

*A División de Honra non se disputou entre 1954 e 1970. En 1979 o título foi compartido con outros 3 equipos*.

*A División de Honra B existe dende a tempada 1998-99. Anteriormente a Primeira Nacional era a 2ª División do rugby español*.

*A Primeira División Nacional existe dende a tempada 1972-73. Naceu como o 2º nivel do rugby español, e dende a tempada 1998-99 é o 3º*.

## Véxase tamén 
### Ligazóns externas 
* CAU Madrid RC 
* Páxina oficial da Federación Española de Rugby
Proteasoma

miniatura|Modelo estrutural dun proteasoma. Os sitios activos encóntranse dentro do tubo azul. Os extremos vermellos regulan a entrada da proteína ao tubo onde será degradada.
miniatura|Vista superior do proteasoma da figura anterior.

O **proteasoma** ou **proteosoma** é un grande complexo proteico presente en todas as células eucariotas e arqueas, así como nalgunhas bacterias, que se encarga de realizar a **degradación de proteínas** (denominada **proteólise**) que xa non son necesarias ou están danadas. Nas células eucariotas os proteasomas atópanse xeralmente tanto no núcleo coma no citoplasma.
Os proteasomas representan un importante mecanismo polo cal as células controlan a concentración de determinadas proteínas por medio da degradación das mesmas.
As proteínas que deben ser degradadas son marcadas por unha pequena proteína chamada ubiquitina. Unha vez que unha destas moléculas de ubiquitina se uniu a unha proteína a eliminar, por medio do encima ubiquitín ligase, agréganse máis proteínas de ubiquitina dando como resultado a formación dunha cadea de poliubiquitina, que lle permite ao proteasoma identificar e degradar dita proteína.

## Notas 
## Véxase tamén 
### Outros artigos 
* Proteólise
* Protease
* Ubiquitina
* Bóveda (orgánulo)

### Ligazóns externas 
* Partes da célula
* Mecanismo de proteólise intracelular 
* Funcionamento do proteasoma animado
* Nova sobre a aprobación do inhibidor proteasómico antitumoral bortezomib
Santuario de Panóias

O **Santuário de Panóias**, tamén designado por **Fragas de Panóias**, é un santuario galaico-romano erixido entre finais do século II ou comezos do III d. C. que se localiza no concello portugués de Vila Real.

## Descrición 
O santuario está composto por varias laxes ou penedos nos hai labradas pías e foron atopadas diferentes inscricións en latín e unha en grego onde se explican os rituais que se realizaban, onde tiñan lugar, a que deuses se ofrecían os sacrificios e quen facía estes rituais. Estas inscricións contextualizadoras son as que fan único este santuario e por iso estudosos de diferentes países se teñen interesado polo recinto.

## Estado de conservación 
Até hai algúns anos, o santuario estaba abandonado, a pesar de ser único na Península Ibérica e de ser recoñecido como monumento nacional desde hai case cen anos.

A partir de 2001 foi delimitado e valado o conxunto histórico e foron construídas algunhas infraestruturas co obxectivo de pór en valor este monumento. Por este motivo conta hogano cun propio centro de interpretación e a posibilidade de acceso ao parque con visitas guiadas e a visualización dun vídeo explicativo nunha antiga casa de labranza rehabilitada para centro de interpretación.

## Notas 
## Véxase tamén 
### Bibliografía 
* ALFÖLDY, Géza (1995) - *Inscripciones, sacrificios y misterios: el santuario rupestre de Panóias/Portugal: informe preliminar*. In Madrider Mitteilungen. Mainz am Rhein. 36, p. 252258.
* ARGOTE, Jerónimo Contador de. *Panoyas*. Vila Real: Junta Distrital, p. 32.
* COLMENERO, António Rodríguez (1999) - *O santuário rupestre galaico-romano de Panóias (Vila Real, Portugal): novas achegas para a sua reinterpretaçao global*, Vila Real.
* CORTEZ, Fernando Russell (1947) - *Panóias. Cividade dos Lapiteas. Subsídios para o estudo dos cultos orientais e da vida provincial romana na região do Douro*. In Separata dos Anais do Instituto do Vinho do Porto. Porto. p. 76.
* LAMBRINO, Scarlat (1953) - *Les divinités orientales en Lusitanie et le sanctuaire de Panóias*. In Bulletin des Études Portugaises et de l'Institut Français au Portugal. Coimbra. 17, p. 93129.
* MACHADO, Fernando Falcão (1940) - *O recinto sagrado de Panóias*. In Portugal económico, monumental e artístico. Lisboa: Ed. Lusitana, p. 2528.
* PEREIRA, Félix Alves (1906) - *As fragas de Panóias*. In O Arqueólogo Português. Lisboa. 1ª série: 11, p. 6365.
* PINHO, Luís Miguel B. B. da Silva (1993) - *Breves considerações sobre o santuário romano de Panóias*. In Revista de Estudos Transmontanos. Vila Real. 5, p. 175187.
* VASCONCELLOS, José de Leite de (1897) - *Estudos sobre Panoias*. In O Arqueólogo Português. Lisboa. 3, p. 5861, 177180.
* VASCONCELLOS, José de Leite de (1888) - *Uma inscripção lusoromana de Panóias*. In Revista Archeológica. Lisboa. 2, p. 50; 69.
* VASCONCELLOS, José de Leite de (1908) - *Inscripção romana de Panóias*. In O Arqueólogo Português. Lisboa. 1ª série: 13, p. 283284.

### Outros artigos 
* Imperio Romano
* Galaicos
* Galaicorromanos
* Relixión en Galicia
* Sincretismo

### Ligazóns externas 
* Portal do Arqueólogo - *Património cultural* - Bibliografía extensa.